רולס-רויס

כלי הרכב המוטוריים רולס-רויס (באנגלית: Rolls-Royce Motor Cars) היא יצרנית בריטית לכלי רכב ולמנועים לתעופה. שני התחומים הופרדו לחברות נפרדות בשנות ה-80 של המאה ה-20. החל משנת 2003, תחום המכוניות נמצא בבעלות מלאה של יצרנית כלי הרכב הגרמנית, BMW. היסטוריה שורשי החברה מבוססים על חברה שייסד בשנת 1904 התעשיין האנגלי, הנרי רויס בעיר מנצ'סטר. עוד באותה שנה הוא נפגש עם סוחר הרכב הבריטי צ'ארלס רולס שהסכים לשווק את המכוניות החדשות באופן בלעדי. חברת רולס-רויס המשותפת נוסדה ב-15 במרץ 1906, ובשנת 1908 מפעלה עבר לעיר דרבי. המכונית המצליחה ביותר של החברה בתחילת דרכה הייתה הסילבר גוסט, שיוצרה בשנים 1906–1925 עם 7,874 מכוניות שיוצרו. בשנים 1921–1931 החברה הפעילה מפעל בספרינגפילד (מסצ'וסטס), ארצות הברית. שלדת הסילבר גוסט שימשה בהרכבת כלי רכב משוריינים שהופעלו במלחמת העולם הראשונה ובמלחמת העולם השנייה. בשנת 1931 החברה רכשה את יצרנית הרכב הבריטית בנטלי, שנקלעה לקשיים בעקבות השפל הגדול. מפעל החברה עבר לקרו בשנת 1946, ומפעל נוסף נבנה בלונדון בשנת 1959. החברה ייצרה מנועי מטוסים משנת 1914, והייתה יצרנית המנועים העיקרית בבריטניה במלחמות העולם. בשנת 1966 החברה מוזגה עם יצרנית המנועים הבריטית בריסטול, ובשנת 1971 היא הולאמה על ידי ממשלת בריטניה בעקבות קשיים כלכליים. חטיבת הרכב הופרטה כחברה נפרדת בשנת 1973, ונרכשה על ידי קבוצת ויקרס בשנת 1980. החברה נמכרה ליצרנית הרכב הגרמנית פולקסווגן בשנת 1998, והמותג רולס-רויס (ללא בנטלי) נמכר ליצרנית הרכב הגרמנית BMW בשנת 2003. חטיבת המנועים הופרטה כחברה נפרדת בשנת 1987, והיא יצרנית מנועי המטוסים השנייה בגודלה בעולם, אחרי GE Aviation של ג'נרל אלקטריק. החל משנת 2016 החל ייצור הגרסאות "תג שחור" לגוסט ולריית', ובהמשך גם לדאוון. לאור הצלחת רולס-רויס במנועים כיום כל רכבי רולס-רויס מצוידים במנועי V12. בשנת 2018 חשפה רולס רויס את רכב ה-SUV הראשון שלה ה"רולס-רויס קולינן" (באנגלית:"Cullinan"). הקולינן, כמו כל שאר רכבי רולס-רויס כיום, מצוידת במנוע V12. ב-27 במאי 2021 חשפה את הדגם המותאם אישית היקר ביותר בעולם, רולס-רויס זנב סירה. דגמים עיקריים שריונית רולס-רויס (במלחמת העולם הראשונה) רולס-רויס 10 כ"ס רולס-רויס V-8 (1905) רולס-רויס 15 כ"ס רולס-רויס 20 כ"ס רולס-רויס 30 כ"ס רולס-רויס 20-25 כ"ס רולס-רויס 25/30 כ"ס רולס-רויס פנטום 1 רולס-רויס פנטום 2 רולס-רויס פנטום 3 רולס-רויס פנטום 4 רולס-רויס פנטום 5 רולס-רויס פנטום 6 רולס-רויס פנטום 7 רולס-רויס לגלימיט רולס-רויס ריית (1938) רולס-רויס קורניש רולס-רויס קורניש 2000 רולס-רויס קמארג' רולס-רויס סילבר גוסט רולס-רויס סילבר ריית רולס-רויס סילבר דאון רולס-רויס סילבר קלאוד רולס-רויס סילבר שדאו רולס-רויס סילבר ספיריט רולס-רויס סילבר ספר רולס-רויס סילבר סראף רולס-רויס גוסט (2009) רולס-רויס ריית (2013) רולס-רויס דאוון – דגם קבריולה, מיוצר משנת 2015 (שנת מודל 2016) ועד היום. רולס-רויס פנטום VIII – נחשפה בסוף יולי 2017. רולס-רויס קולינן – דגם ה-SUV הראשון של החברה נקרא על שם היהלום הגדול בעולם הקרוי קולינן. רולס-רויס ספקטר (Spectre) החשמלית הראשונה של רולס-רויס מכוניות קונספט רולס-רויס 100 EX 101 / EX ראו גם BMW AG – חברת-האם הגרמנית ששולטת על תחום הרכב של רולס-רויס הבריטית, לאחר ש-BMW רכשה אותו ממנה בשנת 2003 קישורים חיצוניים אתר האינטרנט הרשמי של רולס-רויס (באנגלית בריטית) רולס-רויס, ברשת החברתית פייסבוק רולס-רויס, ברשת החברתית X (טוויטר) רולס-רויס, ברשת החברתית אינסטגרם רולס-רויס, ברשת החברתית LinkedIn רולס-רויס, סרטונים בערוץ היוטיוב הערות שוליים